Арон Аронов

Арон Михайлович Аронов (; таваллуд 15 июни 1938, Тошканд, ҶШС Ӯзбекистон, СССР) —  филологи бухороӣ-яҳудӣ, омӯзгор, тарҷумон, полиглот, асосгузор ва мудири осорхонаи пешқадами фарҳанги Бухоро дар Ню-Йорк забони яҳудиёни бухороӣ (тоҷикӣ), муаллифи як қатор мақолаҳо ва маърӯзаҳо ва ҳаммуаллифи китоби дарсӣ оид ба омӯзиши забони яҳудӣ-тоҷикӣ (бухороӣ).

 Тарҷумаи ҳол 
Арон Аронов соли 1938 дар Тошканд таваллуд шудааст. Модари ӯ аз Бухоро ва падараш аз деҳаи Панҷшанбеи наздикии шаҳри Самарқанд. 10 сол дар мактаби хомло (монанди чедер дар байни яхудиёни Бухоро) тахсил кардааст. Пас аз хатми ин мактаб ба Донишкадаи омӯзгории Бухоро (ҳоло Донишгоҳи давлатии Бухоро) дохил шуда, забонҳои англисӣ ва олмониро аз худ кардааст. Баъдтар ӯ забонҳои фаронсавӣ ва испаниро ёд гирифт.

Пас аз хатми донишкада дар ҳамин муассисаи таълимӣ муаллими забони англисӣ ва тарҷумони забонҳои англисӣ ва немисӣ дар Бухоро шуда кор кардааст. Соли 1960 оиладор шуда, ду духтар ва баъдтар ду набера дорад. Зани Арон зиёда аз 20 сол дар кӯдакистон кор кард. Соли 1989, дар синни 51-солагӣ, Арон Аронов бо оилаи худ ба шаҳри Ню-Йорки Иёлоти Муттаҳидаи Амрико, кӯчид  . Ӯ 20 сол дар Амрико ҳамчун тарҷумони форсӣ ва тоҷикӣ кор кардааст. Ҳоло бошад ҳамчумомӯзгори забони англисӣ дар як муассисаи махсуси таълимӣ барои муҳоҷирон аз Узбекистон, Тоҷикистон, Афғонистон ва Эрон кор мекунад . Ӯ ҳамчунин ба ҳайси муаллими забони яҳудӣ-тоҷикӣ (бухороӣ) барои авлоди яҳудиёни бухороӣ дар Амрико кор мекунад.

Арон Аронов тарафдори ҳифзи фаолият ва рушди забони яҳудӣ-тоҷикӣ (бухорӣ) ва фарҳанги яҳудиёни бухорӣ аст. Ӯ яке аз хаммуаллифони китоби дарси оид ба омузиши забони яхудию точики (бухорй) мебошад. Ӯ муассис ва мудири Осорхонаи яҳудиёни Бухоро мебошад, ки бо номи Осорхонаи мероси яҳудиёни Бухоро низ маъруф аст, ки дар бинои йешива дар Квинс, Ню Йорк ҷойгир аст  . Дар осорхона зиёда аз 2000 мавод ва экспонатҳои марбут ба таъриху фарҳанги яҳудиёни Бухоро, аз қабили либосҳои миллӣ, санъати амалӣ ва дигар ашёи этнографӣ, созанҳо, аксу портретҳои яҳудиёни машҳури Бухоро ва раввинҳо, китобҳо, пулҳо ва тангаҳо мавҷуданд. Инчунин асбобҳои мусиқӣ ва дигар осори ҷамоати яҳудиёни Бухоро ва давраи зиндагии онҳо дар Осиёи Марказӣ мавҷуданд. Дар байни экспонатхои намоёни музей Тавроти 400-сола мавчуд аст. Арон Аронов 20 сол боз аз Узбекистон хар сол ашёю материалхои гуногун меорад, ки ба экспонатхои музей табдил ёфтаанд. Арон Аронов тамоми музейро бо пули худ сохтааст.

Забонҳои модарии Арон Аронов яҳудӣ-тоҷикӣ (бухороӣ) ва русӣ мебошанд. Ӯ ҳамчунин бо забонҳои ибрӣ, тоҷикӣ, форсӣ, узбекӣ, англисӣ, олмонӣ, фаронсавӣ ва испанӣ ҳарф мезанад .

 Эзоҳ 

 Пайвандҳо 

 Сухбат бо Арон Аронов. У дар бораи рузгори худ, дар бораи забонхо, дар бораи забони иудей-точикй ва проблемахои яхудиёни Бухоро накл мекунад.
 Саёҳат ба Осорхонаи мероси яҳудиёни Бухоро дар Ню Йорк (Қисми 1)
 Сафар ба Осорхонаи мероси яҳудиёни Бухоро дар Ню Йорк (Қисми 2)
 Саёҳат ба Осорхонаи мероси яҳудиёни Бухоро дар Ню Йорк (Қисми 3)
 Саёҳат ба Осорхонаи мероси яҳудиёни Бухоро дар Ню Йорк (Қисми 4)
 aen.ru: Сафири ИМА дар Тоҷикистон аз ҷамоати Бухорои Ню Йорк боздид мекунад
 kewish.ru: "Яҳудиёни Бухоро пароканда намешаванд"

Гурӯҳ:Зодагони 15 июн
Гурӯҳ:Зодагони соли 1938
Гурӯҳ:Афроди зинда
Гурӯҳ:Зодагони шаҳри Тошканд